google/wiki40b huggingface dataset:
सोनाली कुलकर्णी

व्यक्तिगत जीवन

सोनाली का जन्म पुणे में महाराष्ट्र के एक ब्राह्मण परिवार में हुआ। उनके पिता अभियंता हैं और उनके दो भाई हैं: संदीप और संदेश। उन्होंने अपनी विद्यालयी शिक्षा अभिनव विद्यालय से पूर्ण की और फर्ग्युसन महाविद्यालय से स्नातक की शिक्षा पूर्ण की।
धूप सेंकना

धूप सेंकना एक प्रकार की क्रिया है, जिसके द्वारा विटामिन डी प्राप्त होता है। लेकिन पराबैंगनी किरणों के कारण कई प्रकार के चर्म रोग भी हो जाते हैं। इस कारण इसके लिए दोपहर का समय ठीक नहीं होता है।
गोल्डीलॉक्स

गोल्डीलॉक्स और तीन भालू (अंग्रेज़ी: Goldilocks and the Three Bears, गोल्डीलॉक्स ऐण्ड द थ़्री बेअर्ज़) एक प्रसिद्ध अंग्रेज़ी परी कथा है। कथन के रूप में यह कहानी लम्बे अरसे से ब्रिटेन में चली आ रही थी, लेकिन लिखित रूप में इसे सबसे पहले ब्रिटिश लेखक रॉबर्ट साउदी (Robert Southey) ने गुमनाम रूप से सन् 1837 में अपने एक लेख-संग्रह में छपवाया। अंग्रेज़ी भाषा की यह सब से लोकप्रिय कथाओं में से है और पश्चिमी संस्कृति में इसके तत्वों का कई सन्दर्भों में प्रयोग होता है।

कथानक

इस कहानी के मूल ढाँचे में किसी वन में तीन भालू मनुष्यों की तरह एक घर में रहते हैं। उनमें से एक भालू बहुत बड़ा है, एक भालू बहुत छोटा है और एक भालू बीच के आकार का है। वे अपने घर को बहुत स्वच्छ और साफ़ रखते हैं। एक गोल्डीलॉक्स नाम की छोटी-सी लड़की उस वन में घूमती हुई भूखी और थकी-हारी उस घर पर पहुँचती है। उस समय तीनों भालू घर पर नहीं हैं।
अन्दर आकर उसे रसोई में मेज़ के इर्दगिर्द तीन कुर्सियाँ और ताज़े-बने दलिये से भरी तीन बड़ी कटोरियाँ मिलती हैं। जब वह बैठने लगती है तो पहली कुर्सी बहुत बड़ी होती है, दूसरी बहुत छोटी होती है, लेकिन तीसरी मध्यम आकार की और उसके लिए बिलकुल ठीक होती है। जब वह दलिया खाने लगती है तो एक कटोरी का दलिया अधिक गरम होता है, दूसरी का अधिक ठंडा होता है, लेकिन तीसरे का बिलकुल ठीक तापमान का होता है। वह दलिया खा लेती है। घर में घूमती वह भालुओं के शयनकक्ष में दाख़िल होती है, जिसमें तीन बिस्तर हैं। एक बिस्तर उसके लिए बहुत बड़ा होता है, दूसरा बहुत छोटा होता है, लेकिन तीसरा बिलकुल ठीक आकार का होता है। वह उसपर सो जाती है।
इतने में तीनों भालू घर आ जाते हैं। पहले तो वह अपने मेज़ की तितर-बितर हालत देखकर हैरान होते हैं। फिर मध्य-आकार का भालू देखता है कि कोई उसका सारा दलिया खा चुका है और शोर मचाता है। फिर कमरे में आकर वे देखतें हैं कि बिस्तर सब गड़बड़ किए गए हैं। बीच का भालू गोल्डीलॉक्स को अपने बिस्तर में सोता पाता है और फिर शोर मचाता है। गोल्डीलॉक्स शोर सुनकर घबराकर उठती है और भालुओं को देखकर एक खिड़की से बाहर कूदकर भाग जाती है।
अन्य वर्णनों में गोल्डीलॉक्स सब से छोटे भालू की कुर्सी और बिस्तर पर बैठते और लेटते हुए उन्हें तोड़ देती है, जिस से चिल्लाने वाला भालू सब से छोटा वाला होता है। कभी-कभी इन तीन भालुओं को पिता भालू (पापा बेअर), माता भालू (मामा बेअर) और बच्चा भालू (बेबी बेअर) के पात्रों में दर्शाया जाता है। कुछ रूपों में गोल्डीलॉक्स भागने की बजाए कुछ दिनों तक भालुओं का मेहमान बनकर रहती है।
मुफ्ती

मुफ्ती: (mfti /; अरबी: مفتي) एक इस्लामी विद्वान जो इस्लामी कानून (शरिया और फिकह) का व्याख्या और विश्लेषण करता है।  मुफ्ती विधि की पर्याप्त जानकारी के कारण  आधिकारिक कानूनी राय देने के लिए योग्य हैं जिन्हें फतवा कहा जाता है। ऐतिहासिक रूप से, वे कादी के ऊपर उलमा की श्रेणी के सदस्य थे।
बोस-आइन्स्टाइन सांख्यिकी

सीमा

अधिक तापमान पर क्वाण्टम प्रभाव अदृष्य होने लगता है और तब बोस-आइंस्टाइन सांख्यिकी, मैक्सवेल-बोल्टमान सांख्यिकी की तरफ अग्रसर होने लगती है। किन्तु कम ताप पर दोनों सांख्यिकी अलग-अलग रहती हैं।
पाउण्ड (इकाई)

यह भार की इकाई है।
वजन और मात्रा औंस और पाउंड में मापा जाता है। किलो या पौंड-बड़े पैमाने पर संयुक्त राज्य अमेरिका में इस्तेमाल की एक इकाई है। पाउंड भारत में प्रयोग नहीं किया जाता है। इकाई रोमन तुला से है।अलग अलग परिभाषा का इस्तेमाल किया गया है, अंतर्राष्ट्रीय सामान्य भार पाउंड सबसे आम है। अंतर्राष्ट्रीय सामान्य भार पाउंड कानूनी रूप से बिल्कुल 0.45359237 किलोग्राम के रूप में परिभाषित किया गया है। यूनाइटेड किंगडम में, भार और मापन अधिनियम १९६३ में अंतरराष्ट्रीय पाउंड का उपयोग लागू किया गया था। एक सामान्य भार पाउंड १६ सामान्य भार औंस के बराबर है। किलोग्राम और अंतरराष्ट्रीय पाउंड के बीच रूपांतरण कारक ७ से विभाज्य करने के लिए चुना गया था।  ब्रिटेन में, मेट्रिकेषण और यूरोपीय निर्देशों के मापन की इकाइयों की प्रक्रिया पाउंड और औंस के उपयोग को समाप्त करने की उम्मीद थी। 2007 में यूरोपीय आयोग डिब्बाबंद सामान पर वहाँ केवल मैट्रिक लेबलिंग के लिए आवश्यकता को त्याग दिया, और दोहरी मेट्रिक-इम्पीरियल अंकन के लिए अनिश्चित काल तक जारी रखने की अनुमति दी। अमेरिका ऐसा करने के लिए कई प्रयासों के बावजूद मीट्रिक प्रणाली को अपनाया नहीं है और पाउंड एक प्रमुख संयुक्त राज्य परंपरागत इकाइयाँ के रूप में व्यापक रूप से इस्तेमाल रहता है। एक पौंड में 16 औंस है। ट्रॉय पाउंड और औंस वजन कुछ कीमती धातुओं के लिए केवल ही उपयोग किए जाते हैं। ऐतिहासिक दृष्टि से, पौंड स्टर्लिंग टॉवर आधा किलो चांदी की थी। सामान्य भार पाउंड ऊन पाउंड रूप में भी जाना जाता है। 1963 में 1959 की अंतरराष्ट्रीय पाउंड की परिभाषा से मेल करने के लिए एक बड़े पैमाने पर बराबर 0.45359237 किलो के लिए सहमति के रूप में पाउंड पहली बार के लिए निर्धारित किया गया था। कई देशों में, एक मीट्रिक प्रणाली की शुरूआत पर पाउंड (या इसके अनुवाद) 500 ग्राम के लिए एक अनौपचारिक शब्द बन गया। पाउंड के विभिन्न प्रकार हैं सामान्य भार पाउंड, ट्रॉय पाउंड, टॉवर पाउंड आदि। टॉवर पाउंड 350 ग्राम के बराबर है।
बिशन सिंह चुफाल

बिशन सिंह चुफाल भारतीय राजनीतिज्ञ हैं। वो भारतीय जनता पार्टी की उत्तराखण्ड इकाई के पूर्व प्रदेशाध्यक्ष हैं। इससे पहले वो राज्य की भुवन चन्द्र खण्डूरी नीत भाजपा सरकार में मंत्री भी रह चुके हैं।
जॉन हावर्ड

जॉन विन्स्टन होवर्ड (जन्म २६ जुलाई १९३९) आस्ट्रेलिया के २५वें प्रधानमंत्री हैं। वे आस्ट्रेलिया के दूसरे सबसे अधिक कार्यावधीन प्रधान मंत्री है।
आदिवासी साहित्य

आदिवासी साहित्य से तात्पर्य उस साहित्य से है जिसमें आदिवासियों का जीवन और समाज उनके दर्शन के अनुरूप अभिव्यक्त हुआ है। आदिवासी साहित्य को विभिन्न नामों से पूरी दुनिया में जाना जाता है। यूरोप और अमेरिका में इसे नेटिव अमेरिकन लिटरेचर, कलर्ड लिटरेचर, स्लेव लिटरेचर और अफ्रीकन-अमेरिकन लिटरेचर, अफ्रीकन देशों में ब्लैक लिटरेचर और ऑस्ट्रेलिया मेें एबोरिजिनल लिटरेचर, तो अंग्रेजी में इंडीजिनस लिटरेचर, फर्स्टपीपुल लिटरेचर और ट्राइबल लिटरेचर कहते हैं।भारत में इसे हिंदी एवं अन्य भारतीय भाषाओं में सामान्यतः ‘आदिवासी साहित्य’ ही कहा जाता है।

आदिवासी साहित्य की उपलब्धता

गैर-आदिवासी साहित्य की अध्ययन परंपरा आदिवासी साहित्य को दो श्रेणी में विभाजित करती हैै -

ऑरेचर

लेकिन आदिवासी साहित्यकार इस विभाजन को स्वीकार नहीं करते। वे मानते हैं कि चूंकि उनका जीवनदर्शन किसी भी विभाजन के पक्ष में नहीं है, उनके समाज में समरूपता और समानता है, इसलिए उनका साहित्य भी विभाजित नहीं है। वह एक ही है। वे अपने साहित्य को 'ऑरेचर' कहते हैं। ऑरेचर अर्थात् ऑरल + लिटरेचर। उनकी स्थापना है कि उनके आज का लिखित साहित्य भी उनकी वाचिक यानी पुरखा साहित्य की परंपरा का ही साहित्य है। ऑरेचर की अवधारणा सबसे पहले युगांडा के आदिवासी लेखक पियो जिरिमू ने प्रस्तुत की थी जिसे दुनिया के अधिकांश आदिवासी लेखकों और साहित्यकारों ने स्वीकार किया। इनमें अफ्रीका के न्गूगी वा थ्योंगो और भारत की वंदना टेटे प्रमुख हैं। हालांकि गैर-आदिवासी साहित्यिक और अकादमिक जगत में अभी भी वाचिक साहित्य की स्वीकार्यता ज्यादा है।

आस्ट्रो-एशियाटिक भाषा परिवार

यह आदिवासी भाषा परिवार मुख्य रूप से भारत में झारखंड, छत्तीसगढ, उड़ीसा और पश्चिम बंगाल के ज्यादातर हिस्सों में बोली जाती है। संख्या की दृष्टि से इस परिवार की सबसे बड़ी भाषा संथाली या संताली है। इस परिवार की अन्य प्रमुख भाषाओं में हो, मुंडारी, खड़िया, सावरा इत्यादी प्रमुख भाषाएं हैं।

चीनी-तिब्बती भाषा परिवार

इस परिवार की ज्यादातर भाषाएं भारत के सात उत्तर-पूर्वी राज्यों में बोली जाती है। जिनमें नगा, मिज़ो, म्हार, मणिपुरी, तांगखुल, खासी, दफ़ला, आओ आदि भाषाएं प्रमुख हैं।

द्रविड़ भाषा परिवार

यह भाषा परिवार भारत का दूसरा सबसे बड़ा भाषायी परिवार है। इस परिवार की सदस्य गैर-आदिवासी भाषाएं ज्यादातर दक्षिण भारत में बोली जाती हैं। जिसमें तमिल, कन्नड़, मलयालम और तेलुगू भाषाएं हैं। परंतु द्रविड़ परिवार की आदिवासी भाषाएं पूर्वी, मध्य और दक्षिण तक के राज्यों में बोली जाती हैं। गोंडों की गोंडी, उरांव, किसान और धांगर समुदायों की कुड़ुख और पहाड़िया की मल्तो या मालतो द्रविड़ परिवार की प्रमुख आदिवासी भाषाएं हैं।

अंडमानी भाषा परिवार

जनसंख्या की दृष्टि से यह भारत का सबसे छोटा आदिवासी भाषाई परिवार है। इसके अंतर्गत अंडबार-निकाबोर द्वीप समूह की भाषाएं आती हैं, जिनमें अंडमानी, ग्रेड अंडमानी, ओंगे, जारवा आदि प्रमुख हैं।

भारोपीय आर्य भाषा परिवार

भारत की दो तिहाई से अधिक गैर-आदिवासी आबादी हिन्द आर्य भाषा परिवार की कोई न कोई भाषा विभिन्न स्तरों पर प्रयोग करती है। जैसे, संस्कृत, हिन्दी, बांग्ला, गुजराती, कश्मीरी, डोगरी, पंजाबी, उड़िया, असमिया, मैथिली, भोजपुरी, मारवाड़ी, गढ़वाली, कोंकणी आदि भाषाएं।
परंतु राजस्थान, गुजरात, मध्य प्रदेश आदि राज्यों के भीलों की वर्तमान भीली, भिलाला और वागड़ी, इसी भारोपीय भाषा परिवार के अंतर्गत आती है।
कोबलेंज

कोबलेंज़ (जर्मन: Koblenz [ˈkoːblɛnt͡s]), जर्मनी का एक नगर है। यह राइन नदी के दोनों किनारों पर स्थित है। इसी नगर में मोसिली नदी (Moselle) और राइन का संगम होता है।
सन् १९९२ में इस शहर ने २०००वीं जयन्ती मनाई क्योंकि लगभग ८ ईसापूर्व ड्रुसस (Drusus) द्वारा यहाँ एक सैनिक टुकड़ी की स्थापना की गयी थी।
यह राइनलैण्ड प्रदेश का तीसरा सबसे बड़ा नगर है। इसकी जनसंख्या 2006 में 106,000 थी। यह कोलोग्ने (Cologne) से लगभग ९० किमी दक्षिणपूर्व में स्थित है।
दूधराज

मध्य प्रदेश का राजपक्षी

दूधराज मध्य प्रदेश का राजपक्षी है। इसकी रक्षा के लिए उस राज्य में कई संरक्षित क्षेत्र बने हुए हैं।
नेटवर्क विश्लेषक

नेटवर्क विश्लेषक (network analyzer) एक उपकरण है जो किसी विद्युत नेटवर्क (जैसे परिपथ, एन्टेना, प्रवर्धक आदि) के नेटवर्क प्राचलों (network parameters) का मापन करता है। यह उपकरण प्रायः दो-पोर्ट नेटवर्कों के s-पैरामीटर प्रदान करता है।
रूसी (बालों में)

रूसी, कपाल (सर) की त्वचा से मृत कोशिकाओं का झड़ना हैं। वैसे त्वचा की कोशिकाएँ के मृत होने पर एक छोटी मात्रा मे उनका गिरना सामान्य हैं और हमारे सिर से करीब 487,000 कोशिकाओं / डिटर्जेंट उपचार के बाद सामान्य रूप झाड़ते हैं, लेकिन जब वे ज्यादा मात्र में गिरने लगते हैं तब ये खतरे की घंटी होती हैं। 
रूसी, युवावस्था की आधी आबादी को होने वाला एक आम विकार है चाह वो किसी भी लिंग और जातीयता के क्यों ना हो? यह अक्सर खुजली का कारण बनता है। यह अच्छी तरह पता चल चुका हैं की केरेटिन कोशिकाओं रूसी के बनाना के दौरान प्रतिरक्षा प्रतिक्रियाओं निर्माण एवं अभिव्यक्ति मे महत्वपूर्ण भूमिका निभाते हैं। रूसी की प्रबलता मे उतार-चढ़ाव मौसम के साथ हो सकता है। रूसी के अधिकांश मामलों में किसी विशेष शैंपू के साथ आसानी से इसका इलाज किया जा सकता है तथापि कोई भी सत्यापित इलाज नही है।
रूसी से प्रभावित लोग यह पाते हैं की यह उनमे सामाजिक या आत्मसम्मान जैसी समस्याएँ पैदा कर सकता हैं।

कारण

रूसी के कई कारण हो सकते हैं, जैसे शुष्क त्वचा, अक्सर पर्याप्त सफाई नही रखना, शैंपू का ज़्यादातर उपयोग, सोरायसिस, एक्जिमा, बालों की देखभाल के उत्पादों के प्रति संवेदनशीलता, या एक खमीर की तरह कवक, सूखी त्वचा रूसी फ्लेकिंग का सबसे आम कारण है।
एक अध्ययन के अनुसार, रूसी संभवतः तीन कारकों का परिणाम होना दिखाया गया है:
1. त्वचिया तेल जिससे सामान्यतः हम सेबुम या वसामय स्राव के रूप मे जाना जाता हैं
2.उपापचय के द्वारा उत्पादित त्वचिया सूक्ष्म जीव (सबसे विशेष रूप से मालशसेज़िया खमीर)
3. व्यक्तिगत संवेदनशीलता और एलर्जी संवेदनशीलता।
पुराने साहित्य me कवक “मालशसेज़िया फूर्फुर” को रूसी होने का मुख्य कारण मानते हैं।

त्वचा वसा स्राव

त्वचा वसा स्राव मे कपाल ही नही नाक की परतों मे और भाहों की आस पास लाल रंग के जैसा हो जाता हैं एवं अक्सर खुजली होता हैं। 
मौसमी बदलाव, तनाव, और इम्यूनिटी को दबाना त्वचा वसा स्राव की सूजन को प्रभावित करने लगते हैं।

एंटी फनगल्स

बहुत सारी एंटी फनगल्स उपचार मे प्रभावी पाए गये हैं जैसे केटोकनाज़ोले, जस्ता पयरतिोने और सेलेनियम डाइसल्फ़ाइड केटोकोनाज़ोले का शैम्पू के तौर पे इस्तेमाल सबसे प्रभावी प्रतीत होता है
सिक्लोपीरोक्ष का व्यापक रूप से प्रयोग सभी रूसी हटाने वाली उत्पादो के निर्माण में किया जाता है।

तारकोल

तारकोल के उपयोग से शीर्ष स्तर के मृत कोशिकाओं झाड़ जाती हैं है एवं त्वचा कोशिकाओं की वृद्धि को धीमा कर देता हैं

अंडे का तेल

पारंपरिक भारतीय और चीनी दवा में, अंडे तेल रूसी में प्रयोग किया जाता है, लेकिन यह काम करता है इसके यह काम करता है इसके कोई प्रमाण उपलब्ध नहीं है। [प्रशस्ति पत्र की जरूरत]
टी ट्री आयिल का कभी कभी रूसी हटाने के लिए प्रयोग किया जाता है।

महामारी विज्ञान

रूसी, वयस्कों की आधी आबादी को प्रभावित करता है।

व्युत्पत्ति

ऑक्सफोर्ड इंग्लिश डिक्शनरी के अनुसार, रूसी शब्द का सबसे पहला प्रयोग 1545 में किया गया था लेकिन इसकी व्युत्पत्ति अभी तक अज्ञात है।
हृदय नाथ कुन्ज़रू

डॉ॰ हृदय नाथ कुन्ज़रू (1 अक्टूबर 1887-3 अप्रैल 1978) हृदय नाथ कुन्ज़रू भारत के प्रमुख स्वतन्त्रता सेनानी थे। वे भारतीय संविधान के निर्माण के लिए गठित संविधान सभा के एक सदस्य थे। 
खेल मनोरंजन एवं अनुसाशन में भारत सरकार को सुझाव देता है कुंजरू समिति का निर्माण हृदय नाथ कुंजरू की अद्यक्षता में किया गया था।

परिचय

आगरा और लंदन स्कूल ऑफ इकोनॉमिक्स से शिक्षा प्राप्त करने के बाद कुंजरू सर्वेन्ट्स ऑफ इंडिया सोसाइटी से जुड़े और 1936 में इसके आजीवन अध्यक्ष चुने गए। वे उदार राजनीति में, संयुक्त प्रांत और दिल्ली में सक्रिय रहे। उन्होंने सरकार द्वारा बनाए गई विभिन्न आयोगों में अपनी सेवाएं प्रदान कीं। वे अल्पसंख्यकों के अधिकारों के पक्षधर थे। उन्होंने 'इंडियन काउंसिल ऑफ वर्ल्ड अफेयर' की स्थापना की। शिक्षा में उनकी काफी रुचि थी इसलिए वे सक्रिय रूप से विभिन्न शैक्षणिक समितियों से जुड़े थे।
सड़क परिवहन और राजमार्ग मन्त्रालय

सरकार द्वारा विभाग को आवंटित कार्य

युद्ध के परिवहन विभाग को आवंटित कार्यों में प्रमुख बंदरगाहों, रेलवे प्राथमिकताओं, सड़क और जल परिवहन, पेट्रोल राशन और प्रोड्यूसर गैस के उपयोग शामिल हैं। मोटे तौर पर देखा जाए तो युद्ध के परिवहन विभाग का कार्य-युद्ध के समय में परिवहन के लिए जहाजों की मांग, तटीय शिपिंग का प्रशासन और प्रमुख बंदरगाहों का विकास था। बाद में, निर्यात की योजना बनाना परिवहन विभाग की प्राथमिकताओ में शामिल किया गया।

सरकार की पहल

सरकार सड़कों के क्षेत्र में निजी और विदेशी क्षेत्र के निवेश के लिए विभिन्न प्रोत्साहन प्रदान की गई है। भूमि परिवहन के क्षेत्रों में राजमार्ग पुलों, टोल सड़कों, और वाहनों से होने वाले सुरंगों के निर्माण को बढ़ावा देने के लिए १००% विदेशी प्रत्यक्ष निवेश की अनुमति दी है। धारा ८० आईए के तहत एक १० साल कर छूट राजमार्ग परियोजनाओं के निर्माण के लिए प्रदान की गई है। मंत्रालय ने इस क्षेत्र में दूरस्थ स्थानों के सड़क संपर्क में सुधार के लिए एक 'पूर्वोत्तर क्षेत्र में विशेष त्वरित सड़क विकास कार्यक्रम' बनाई है।केंद्रीय बजट २०१२-१३ में १४% की सड़क परिवहन मंत्रालय के आवंटन और राजमार्ग की वृद्धि का प्रस्ताव किया है। 
विश्व बैंक भारत में 'डेडीकेटेड फ्रेट कॉरीडोर' परियोजना के पूर्वी भुजा के पहले चरण के विकास के लिए अमरीकी डालर ९७५ मिलियन ऋण को मंजूरी दी है।
प्रधानमंत्री ग्राम सड़क योजना भारत में ग्रामीण सड़कों के विकास के लिए एक योजना है। ग्रामीण सड़कों के निर्माण परियोजना ग्रामीण विकास पर केंद्रित एक और पहल है।
अंकन (लिपि)

अंकन लिपि, क्यूनिफार्म लिपि (Cuneiform script) या कीलाक्षर विश्व में लिखने की प्राचीनतम विधियों में से एक है। छठी-सातवीं सदी ई.पू. से लगभग एक हजार वर्षों तक ईरान में किसी-न-किसी रूप में इसका प्रचलन रहा। प्राचीन फारसी या अवस्ताई के अलावा मध्ययुगी फारसी या ईरानी (३०० ई.पू. - ८०० ई.) भी इसमें लिखी जाती थी। सिकंदर के आक्रमण के समय के प्रसिद्ध बादशाह दारा के अनेक अभिलेख एवं प्रसिद्ध शिलालेख इसी लिपि में अंकित है। इन्हें 'दारा के कीलाक्षर लेख' भी कहते हैं।
इस लिपि का प्रयोग सबसे पहले ३०वीं सदी ईसापूर्व में सुमेर सभ्यता में उभरा और इसकी कुछ पूर्वज लेखन विधियाँ के भावचित्र भी मिलें हैं। समय के साथ-साथ यह चित्रलिपि सरल होती गई और चित्रों से हटकर स्वरों को दर्शाने लगी। जहाँ कांस्य युग के शुरू में कोई १००० कीलाक्षर चिह्न थे यह कांस्य युग के अंत तक घटकर केवल ४०० रह गए। समय के साथ-साथ फ़ोनीशियाई लिपि ज़्यादा प्रचलित हो गई और कीलाक्षर लिपि ख़त्म हो गई।

नाम

क्यूनिफार्म लिपि या कीलाक्षर नामकरण आधुनिक है। इसे प्रेसिपोलिटेन (Presipolitain) भी कहते हैं। यह अर्ध-वर्णात्मक लिपि थी। इसमें 41 वर्ण थे जिनमें 4 परमावश्यक एवं 37 ध्वन्यात्मक संकेत थे।

विकास

इस लिपि का विकास मेसोपोटामिया एवं वेबीलोनिया की प्राचीन सभ्य जातियों ने किया था। भाषाभिव्यक्ति चित्रों द्वारा होती थी। ये चित्र मेसोपोटामिया में कीलों से नरम ईंटों पर अंकित किए जाते थे। तिरछी-सीधी रेखाएँ खींचने में सरलता होती थी, किंतु गोलाकार चित्रांकन में कठिनाई। साम देश के लोगों ने इन्हीं से अक्षरात्मक लिपि का विकास किया जिससे आज की अरबी लिपि विकसित हुई। मेसोपोटामिया और साम से ही ईरानवालों ने इसे लिया। कतिपय स्रोत इस लिपि को फिनीश (फोनीशियन) लिपि से विकसित मानते हैं। दारा प्रथम (ई. पू. 521-485) के खुदवाए कीलाक्षरों के 400 शब्दों में प्राचीन फारसी के रूप सुरक्षित हैं।
शंकर कुमार सान्याल

शंकर कुमार सान्याल (English : Sankar Kumar Sanyal) वरिष्ठ गाँधीवादी विचारक हैं | सम्प्रति वे महात्मा गाँधी द्वारा सन् 1932 में स्थापित ऐतिहासिक संगठन हरिजन सेवक संघ के अध्यक्ष हैं | युवाओं के मध्य अहिंसा, शान्ति तथा मैत्री के प्रचार के लिए वे विश्व भर के कई विश्वविद्यालयों सहित महत्वपूर्ण अकादमिक संस्थाओं को सम्बोधित कर चुके हैं |

प्रारम्भिक जीवन तथा शिक्षा

शंकर कुमार सान्याल का जन्म 30 जुलाई 1948 को हावड़ा में हुआ था | इनके पिता डॉ. शैलेन्द्रनाथ सान्याल प्रसिद्ध दार्शनिक तथा स्वतंत्रता सेनानी थे | इनकी प्रारम्भिक शिक्षा कलकत्ता में ही हुई तथा ये उच्च शिक्षा के लिए भारत सरकार द्वारा प्रदत्त छात्रवृत्ति पर इंग्लैण्ड के बर्मिंघम विश्वविद्यालय चले गए | इन्हें लन्दन के विश्वप्रसिद्ध रॉयल सोसाइटी ऑफ आर्ट्स का फैलो भी चुना गया |
लश्कर-ए-झंगवी

लश्कर-ए-झंगवी (उर्दू: لشكرِجهنگوی, अंग्रेज़ी: Lashkar-e-Jhangvi) एक पाकिस्तानी उग्रवादी संगठन है। इसकी स्थापना १९९६ में हुई जब सिपाह-ए-सहाबा पाकिस्तान के एक कार्यकर्ता, रियाज़ बसरा, की उस संगठन के नेतृत्व से अनबन हो गई और उसने अलग होकर अपना अलग संगठन चला लिया। लश्कर-ए-झंगवी एक सुन्नी चरमपंथी गुट है जो पाकिस्तान और अमेरिका द्वारा एक आतंकवादी संगठन क़रार दिया जा चुका है। इसे कई बार शिया लोगों पर जानलेवा हमलों के लिए ज़िम्मेदार ठहराया जा चुका है, जिन्हें यह मुस्लिम नहीं मानते और इस्लाम का शत्रु समझते हैं। इसके अधिकतर सदस्य पंजाबी हैं।

नाम

सिपाह-ए-सहाबा पाकिस्तान के संस्थापकों में से एक हक़ नवाज़ झंगवी था, जिसकी पारिवारिक जड़ें पाकिस्तानी पंजाब के झंग इलाक़े में थीं। लश्कर-ए-झंगवी के संस्थापक सिपाह-ए-सहाबा पाकिस्तान के सदस्य थे लेकिन उन्हें लगा कि यह संगठन हक़ नवाज़ झंगवी की दिखाई राह से भटक गया है इसलिए उन्होंने अलग होकर लश्कर-ए-झंगवी चलाई, जिसका मतलब 'झंगवी की फ़ौज' है।
क्रिकेट में सट्टेबाजी विवाद

क्रिकेट के खेल में खिलाड़ियों द्वारा सट्टेबाजी में लिप्त होने से संबंधित कई विवाद सामने आ चुके हैं। विशेष रूप से, कई खिलाड़ियों से सट्टेबाजों ने संपर्क कर उन्हें मैच गंवाने के लिए, मैच के किसी पहलू (उदाहरणतः टॉस) से सम्बंधित जानकारी अथवा अन्य जानकारी देने के लिए रिश्वत दी है।

1999-2000 का भारत और दक्षिण अफ्रीका का मैच फिक्सिंग कांड

सन् 2000 में दिल्ली पुलिस ने एक ब्लैकलिस्टेड सट्टेबाज और दक्षिण अफ्रीका के कप्तान हैंसी क्रोनिए के बीच के संवाद को पकड़ा जिसके द्वारा उन्हें यह पता चला की क्रोनिए ने क्रिकेट मैच को गंवाने के लिए रिश्वत ली है। दक्षिण अफ्रीकी सरकार ने अपने किसी भी खिलाड़ी को भारतीय जांच इकाई के सामने पेश करने से मना कर दिया। मामले की जांच के लिए एक अदालत बैठाई गयी जिसमें क्रोनिए ने मैच गंवाने की बात स्वीकार की। उन्हें सभी प्रकार के क्रिकेट मैच खेलने से तुरंत प्रतिबंधित कर दिया गया। उन्होंने सलीम मलिक (पाकिस्तान), मोहम्मद अजहरुद्दीन और अजय जडेजा (भारत) का भी नाम लिया। जडेजा पर 4 साल के लिए प्रतिबंध लगा दिया। सलीम मलिक और मोहम्मद अजहरुद्दीन को भी सभी तरह के क्रिकेट से प्रतिबंधित कर दिया गया। एक सरगना के रूप में, क्रोनिए ने बल्लेबाजी का काला पक्ष उजागर किया, हालांकि 2002 में उनकी असामयिक मौत के साथ उनके अधिकाँश स्रोत भी कानून प्रवर्तन एजेंसियों के घेरे में आने से बच गए। दो दक्षिण अफ्रीकी क्रिकेटर, हर्शल गिब्स और निकी बोए, को भी दिल्ली पुलिस ने मैच फिक्सिंग प्रकरण में उनकी भूमिका के लिए अपेक्षित व्यक्तियों के रूप में सूचीबद्ध किया था।

अन्य विवाद

घोटालों में ऑस्ट्रेलियाई क्रिकेट बोर्ड के द्वारा 'मार्क वॉ और शेन वार्न पर "सट्टेबाज जॉन" को मौसम और पिच की सूचना देने के लिए जुर्माना लगाना भी शामिल है। इस मुद्दे पर रॉब ओ'रीगन ने अपनी रिपोर्ट में यह निष्कर्ष निकाला कि, क्रिकेटरों को सट्टेबाजों के साथ बातचीत करने पर होने वाले नुकसानों की जानकारी नहीं है, तथा हालांकि वॉर्न या वॉ को कोइ भी सजा नहीं दी जा रही है, परन्तु भविष्य में खिलाड़ियों को सजा ना सिर्फ जुर्माने के रूप में दी जायेगी, बल्कि निलंबन के रूप में भी दी जायेगी.
आईसीसी ने अपनी प्रतिक्रिया देने में समय लगाया, परन्तु अंततः 2000 में सर पॉल कांडों, भूतपूर्व लन्दन महानगर पुलिस के मुखिया, के नेतृत्व में एक भ्रष्टाचार निरोधक और सुरक्षा इकाई की स्थापना की। इनका यह दावा है कि इन्होने क्रिकेट में भ्रष्टाचार को न्यूनतम स्तर पर ला दिया है।
2010 में पाकिस्तान क्रिकेट टीम के इंग्लैण्ड दौरे के दौरान हुए चौथे टैस्ट मैच के सम्बन्ध में, इंग्लैण्ड के एक अखबार न्यूज़ ऑफ दा वर्ल्ड ने एक खबर छापते हुए यह आरोप लगाया की मजहर मजीद और कुछ अन्य पाकिस्तानी खिलाड़ी स्पॉट फिक्सिंग में शामिल थे।
१११२ ईसा पूर्व

१११२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १११२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
डफ़ी एंटीजन

डफ़ी एंटीजन वे एंटीजन होते है जो लाल रक्त कोशिका तथा शरीर की अन्य कोशिकाओं पर कीमोकाइन ग्राहक के रूप में काम करते हैं। इनकी अभिव्यक्ति एफ.वाई. जीन के द्वारा होती है। पी. विवैक्स मलेरिया रक्त कोशिका में प्रवेश करने हेतु डफी एंटीजन का प्रयोग करता है। किंतु यदि यह मौजूद ही न हो तो पी. विवैक्स से पूर्ण सुरक्षा मिल जाती है। यह जीनप्रकार यूरोप, एशिया या अमेरिका की आबादियों मे बहुत कम नजर आता है, किंतु पश्चिमी तथा केन्द्रीय अफ्रीका की समस्त मूल निवासी आबादी में नजर आता है। माना जाता है कि इसका कारण है इस क्षेत्र में कई हजार वर्षो से पी. विवैक्स बहुत ज्यादा फैला रहा है।
रोमिला थापर

इनके कार्य

पंजाब विश्वविद्यालय से स्नातक करने के बाद, इन्होनें लंदन विश्वविद्यालय के स्कूल ऑफ़ ओरिएण्टल एंड अफ्रीकन स्टडीज से ए . एल . बशम (A. L. Basham) के मार्गदर्शन में १९ ५ ८ में डॉक्टर की उपाधि अर्जित की। कालांतर में इन्होने जवाहरलाल नेहरु विश्वविद्यालय, नई दिल्ली में प्रोफेसर के पद पर कार्य किया, फ़िलहाल अभी ये वहीँ पर प्रोफेसर एमारिता (Professor Emerita)
के पद पर हैं। थापर के उल्लेखनीय कार्यों में कुछ "अशोक तथा मौर्य साम्राज्य का पतन ", "प्राचीन भारत का सामाजिक इतिहास: विवेचना", "समकालिक परिप्रेक्ष्य में प्रारंभिक भारतीय इतिहास (संपादिका)", "भारत का इतिहास - खंड १" तथा "प्रारंभिक भारत - उत्पत्ति से
ई.१३०० तक "। 
इनके ऐतिहासिक कार्यों में हिन्दू धर्म की उत्पत्ति सामाजिक बलों के बीच एक उभरती परस्पर क्रिया के रूप में चित्रित किया है। हाल ही में इन्होने गुजरात के प्रसिद्ध "सोमनाथ मंदिर" के इतिहास के ऊपर लेख लिखा है।

मान्यता और सम्मान

थापर कॉर्नेल विश्वविद्यालय, पेन्सिलवेनिया विश्वविद्यालय और पेरिस में कॉलेज डी फ्रांस में विजिटिंग प्रोफेसर हैं। 
वह 1983 में भारतीय इतिहास कांग्रेस की जनरल प्रेसिडेंट और 1999 में ब्रिटिश अकादमी की कोर्रेस्पोंडिंग फेलो चुनी गयीं।
२०१९ कश्मीर भूकंप

सतह विवर्तनिकी

कश्मीर यूरेशियन और भारतीय प्लेटों के बीच महाद्वीपीय टकराव के व्यापक क्षेत्र के दक्षिणी छोर पर स्थित है। इस स्थान के पास इन प्लेटों के बीच अभिसरण की दर प्रति वार्षिक 38 मिमी है।  इस अभिसरण को समायोजित करने में शामिल मुख्य संरचनाएं बड़े जोर दोष हैं, जैसे कि मेन सेंट्रल थ्रस्ट और मेन फ्रंटल थ्रस्ट । ललाट थ्रस्ट ज़ोन के भीतर, कई व्यक्तिगत थ्रस्ट दोष हैं। इन दोषों के कारण 2005 के कश्मीर में आए भूकंप और कई विनाशकारी भूकंपों के कारण लगभग 87,000 लोगों की मौत हुई है।

भूकम्प के बाद झटके

26 सितंबर को 12:30 बजे, बड़े भूकंप के दो दिन बाद, मीरपुर में एक और भूकंप आया, जिसके कारण और 67 लोग घायल हो गए।  यह परिमाण 4.7 था और थोटल मीरपुर में 10 किलोमीटर (33,000 फीट) की गहराई पर केंद्रित था।

क्षति

भूकंप से मीरपुर जिले में 135 घरों को गंभीर रूप से नुकसान पहुंचा, जिसके साथ 319 और आंशिक रूप से क्षतिग्रस्त हो गए, अधिकतम मीरपुर में और सिर्फ चार घर भिम्बर जिले में। दो पुलों के क्षतिग्रस्त होने और कई सड़कों के कुछ हिस्सों के प्रभावित होने की सूचना दी गई है, विशेष रूप से मुख्य जाटलान रोड के 14 किमी का हिस्सा।   
पाकिस्तान के राष्ट्रीय आपदा प्रबंधन प्राधिकरण के अध्यक्ष के अनुसार, सबसे अधिक नुकसान मीरपुर और झेलम में हुआ था।  अधिकारियों के अनुसार, पाकिस्तान के एक बड़े जलाशय मंगला डैम को बख्शा गया। हालांकि, बांध के बिजली घर को बंद कर दिया गया था, जिसके परिणामस्वरूप पाकिस्तान के राष्ट्रीय बिजली ग्रिड को 900 मेगावाट का नुकसान हुआ।  
ऊपरी झेलम नहर झटकों से क्षतिग्रस्त हो गई जिसके परिणामस्वरूप कई गाँव पानी से घिर गए। बाद में नहर की मरम्मत कर दी गई है।

हताहतों की संख्या

26 सितंबर को प्रकाशित रिपोर्टों के अनुसार चालीस लोगों की मृत्यु  हो गई और 850 से अधिक घायल हो गए। मरने वालों में से 33 मीरपुर जिले में, चार भीमबर जिले में और एक झेलम जिले में था।  रायटर ने वास्तुकारों का हवाला देते हुए बताया कि बड़ी संख्या में हताहटें पाकिस्तान में घटिया भवन निर्माण विधियों और कमजोर निर्माण मापदंड के कारण थी।  मीरपुर जिले के पुलिस उपमहानिरीक्षक सरदार गुलफराज खान ने कहा कि गांवों में पुराने घरों के ढहने से बड़ी संख्या में मौतें हुईं।
छायाकार

एक छायाकार या फोटोग्राफी का निदेशक किसी फिल्म या धारावाहिक पर काम कर रहे कैमरों और प्रकाश के कर्मीदल का प्रमुख होता है। वह छवि से संबंधित कलात्मक और तकनीकी निर्णय लेने के लिए जिम्मेदार होता है। इस क्षेत्र के अध्ययन और अभ्यास को छायांकन के रूप में जाना जाता है। निर्देशक के इरादों के अनुसार दृश्य साकार करने के लिए छायाकार कैमरा, फ़िल्म स्टॉक, लेंस, फिल्टर आदि का चयन करता है। छायाकार और निर्देशक के बीच संबंध अलग-अलग होते हैं; कुछ मामलों में निदेशक छायाकार को पूर्ण स्वतंत्रता देता है; दूसरों में, निर्देशक कुछ भी नहीं करने की अनुमति देता है। यहाँ तक कि सटीक कैमरा प्लेसमेंट और लेंस चयन निर्दिष्ट भी खुद करता है।
विरदी

विरदी एक जाट गोत्र है। इसके लोग मुख्यतः उत्तर भारत में निवास करते हैं।